《岱顶观日出》
清代·王东槐

卧听松风万壑雷，披衣携杖步崔嵬。地中红日深更见，天外仙霞横海来。

绝顶高寒历冰雪，前朝封禅认莓苔。磨崖细读开元字，却笑秦皇空霸才。

作者简介：王东槐，字荫之，号次村，滕县人。道光戊戌进士，改庶吉士，授检讨，历官武昌盐法道。殉难，予骑都尉世职，谥文直。有《王文直公遗集》。